**JINA:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ NAMBARI YA MTAHINIWA: \_\_\_\_\_\_\_\_\_\_\_\_\_\_\_\_\_\_\_\_ SAHIHI YA MTAHINIWA\_\_\_\_\_\_\_\_\_\_\_\_\_\_\_\_\_ TAREHE:\_\_\_\_\_\_\_\_\_\_\_\_\_\_\_\_\_\_ SHULE\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**102/3**

**KISWAHILI**

**KARATASI YA 3**

**FASIHI**

**NOVEMBA 2021**

**MUDA: 2 ½**

**MTIHANI WA MUUNGANO WA SHULE ZA JIMBO NDOGO LA BUTULA**

**Maagizo**

1. Jibu maswali **manne** pekee.
2. Swali la kwanza ni la **LAZIMA.**
3. Maswali hayo mengine matatu yachaguliwe kutoka sehemu nne zilizobaki; yaani: tamthilia, Riwaya, hadithi Fupi, shairi na Fasihi Simulizi.
4. Usijibu **maswali mawili** kutoka sehemu moja.
5. Majibu yote **lazima** yaandikwe kwa lugha ya Kiswahili.

**Kwa matumizi ya Mtahini**

|  |  |
| --- | --- |
| **SEHEMU** | **ALAMA** |
| **1** |  |
|  |  |
|  |  |
|  |  |
| **JUMLA** |  |

*Karatasi hii ina kurasa* ***6****. Watahiniwa wahakikishe kuwa maswali yote yamo na kurasa zote zimepigwa chapa*

**SEHEMU A: USHAIRI**

**SWALI LA LAZIMA**

1.**Soma shairi lifuatalo kisha ujibu maswali**

Ulimwengu ulimwengu, ulimwengu naratibu

Yaliyo kichwani mwangu, nataka kuyatubu

Wayasome ndu zangu, wa mbali na wa karibu

Cha wenye raha na tabu, ulimwengu ni kiwanja.

Ulimwengu ni kiwanja, cha wenye raha na tabu

Wengine wanajikonja, kwa wengine ni adhabu

Kucha na kutwa twahanja, kutafuta matulubu

Cha wenye raha na tabu, ulimwengu ni kiwanja.

Ni uwanja wa balaa, aliniusia babu

Mna mambo yamejaa, ya faraja na kusibu

Na machache ya kufaa, ila mengi ya udubu

Cha wenye raha na tabu,ulimwengu ni kiwanja.

Ni kiwanja cha Amina,Saidi Ali Rajabu

Wengine kitu hatuna, tunaishia kababu

Wale wamejaza sana, wanashindwa kuhesabu

Cha wenye raha na tabu, Ulimwengu ni kiwanja.

Ni uwanja wa urongo, na kweli pia ajabu

Kichwa hudanganya shingo, tumbo kiuno chasibu

Usitumai ubongo, wa nduguyo na swahibu

Cha wenye raha na tabu, ulimwengu ni kiwanja.

Ni uwanja wa walevi, pombe kwao ni dhahabu

Mara vile mara hivi, wakilewa majudhubu

Maneno ya kiujuvi, hujipaka hata shabu

Cha wenye raha na tabu, ulimwengu ni kiwanja.

Ni kiwanja wenye dini, wamtiio wahabu

Mashekhe msikitini, humo humfanya muhibu

Mapadiri kanisani, huvihubiri vitabu

Cha wenye raha na tabu, ulimwengu ni kiwanja.

Ni uwanja wa malofa, lofa mtu mwenye tabu

Kusema sana kashifa na moyo kisebusebu

Tunakaribia kuja, kwa kushindwa kujimudu

Cha wenye raha na tabu, ulimwengu ni kiwanja.

Ni uwanja wa faraja, alowajali habibu

Na wengine sitotaja, msinambe ninagubu

Ni uwanja wa viroja, vigumu kuvikutubu

Cha wenye raha na tabu, ulimwengu ni kiwanja.

**Maswali**

(a)Lipe shairi hili anwani ifaayo. (alama 1)

(b) kwa kutoa mfano, eleza mbinu zozote mbili za lugha zilizotumika katika shairi.(alama 2)

©Eleza jinsi uhuru wa mshairi ulivyotumika katika shairi. (alama 2)

(d) Andika ubeti wa tatu kwa lugha tutumbi. (alama 4)

(e)Taja na ueleze bahari zozote mbili zilizotumika katika shairi hili.(alama 2)

(f)Eleza umbo la shairi hili. (alama 4)

(g)Eleza toni ya shairi hili. (alama 1)

(h)Fafanua dhamira ya mshairi. (alama 2)

(i)Eleza maana ya msamiati ufuatao kama ulivyotumika katika shairi.(alama2)

(i) Malofa:

(ii) Udubu:

**SEHEMU B: RIWAYA**

**CHOZI LA HERI**

**JIBU**

2. “Nyamaza wewe! Nyinnyi ndio mnaoturudisha nyuma miaka yote hii!”

(a) Eleza muktadha wa dondoo (alama 4)

(b) Kwa kurejelea hoja saba, eleza jinsi msemaji alivyorudishwa nyuma (alama 7)

( c) Eleza umuhimu wa msemaji katika riwaya (alama 6)

(d) Eleza toni ya dondoo hili (alama2)

(e) Toa sifa moja ya msemaji katika dondoo hili. (alama1)

**AU**

3. Jadili nafasi ya sehemu zifuatazo katika riwaya ya Chozi la Heri:

(a) Hotuba (alama 10)

(b) Uozo katika jamii (alama 10)

**SEHEMU C:TAMTHILIA**

**KIGOGO**

**JIBU**

4. “ Sitaki kazi za uchafu hapa …”

(a) Eleza muktadha wa dondoo (alama 4)

(b) Kwa kurejelea hoja kumi, onyesha jinsi **kinaya** inajitokeza katika tamthiliya (alama 10)

(c ) Fafanua sifa sita za msemaji (alama 6)

**AU**

**5**.“ Do!Do!Si mameni !Si mameni ! leo kutanyesha mawe!“

i . Eleza muktadha wa dondoo hili ( Alama 4)

ii. Fafanua mbinu za lugha zilizotumika katika dondoo hili ( alama 4

iii . Huku ukitoa mifano jadili hoja sita zinazodhihirisha jinsi mwanamke alivyasawiriwa katikaTamthilia ya Kigogo ( alama 12)

**SEHEMU D: HADITHI FUPI**

**TUMBO LISILOSHIBA NA HADITHI NYINGINE**

**JIBU**

(Tulipokutana Tena)

**6**. “Mnaruka tu hewani kama ndege mkitumia uchawi wenu…

Nani kakuambia upuuzi huo?”

1. Eleza muktadha wa dondoo (alama 4)
2. Eleza mbinu moja katika dondoo hii (alama 2)
3. Dondoa maudhui moja kutoka kwa dondoo hii (alama 2)
4. Jadili matatizo nane yanayomkumba mhusika Bogoa (alama 8)
5. Fafanua umuhimu wa mhusika Bogoa katika hadithi (alama 4)

**AU**

**7**. ***Mame Bakari***

***“***Una nini ? Umeshtuka mwanangu !Unaogopa?Unaogopa nini?”

1. Weka dondoo hili katika muktadha wake. (al.4)
2. Tambua mbinu mbili za lugha zilizotumika katika dondoo. (al.2)
3. Eleza sifa za mrejelewa. (al.6)
4. Eleza umuhimu wa msemaji. (al.4)
5. Tambua maudhui yanayojitokeza katika kifungu hiki. (al.1)
6. Fafanua maudhui katika swali la (***e)***kwa kurejelea hadithi nzima. (al.3)

**SEHEMU YA E: FASIHI SIMULIZI.**

**8. Soma makala yafwatayo kisha ujibu maswali yafwatayo**

Hapo zamani za kale, paloindokea mtu mmoja kwa jina mzee Kata. Mzee Kata alikuwa na wake wawili. Mke wa kwanza aliitwa Neema na wa pili aliitwa Nduli. Kila mmoja wa wake hawa alikuwa na mtoto mmoja. Neema alikuwa na mtoto wa kike kwa jina Majaliwa. Majaliwa alikuwa ameumbwa akaumbika.Uso wake ulihimili macho meupe mfano wa theluji. Meno yake ya juu yalipangika kwa njia ambayo iliyafanya kuacha mwanya ambao ulifanya tabasamu yake kuwa ya mvuto wa sumaki. Urembo wa Majaliwa, kama walivyosema wengi, ungemtoa nyoka yeyote pangoni.

Kwa upande mwingine Kutu, bintiye Nduli, alikuwa mwenye sura mbaya ya kutisha.Uso wake usiopendeza ulimfanya kuonekana kama ajuza wa miaka mia moja! Tabia yake ya ukorofi ilikoleza mvuto wake hasi. Vijana wa kijijini walimfanyia inadi kila mara kwa kumkumbusha kuwa hakufaa kuringa. “Sura kama kiboko”, wangemtania

Tofauti za kiumbo kati ya Majaliwa na Kutu zilizua uhasama mkubwa kati ya ndugu hawa, sikwambii mama zao. Hali hii ilizidishwa Zaidi na nongwa za kila siku zilizotokana na ukewenza. Familia yam zee Kata ikawa medaniya vita vya wenyewe kwa wenyewe.

Hali ya mtafaruku iliendelea kuikosesha nyumba yam zee kata amani. Asubuhi moja, Mzee Kata aliamka kama kawaida yake, alijikohoza kama isharaya kutangaza kufika kwake. Daima hakupenda kuzungumza na wakeze asubuhi na mapema. Aliamini kuwa wangemletea nuksi. Kinyume na siku nyingine, mzee Kata hakuitikiwa. Ilibidi kujikaribisha nyumbani mwake. Mara tu alipovuka kizingiti cha kijumba hicho, alitupa macho yake juu yakitanda cha mayoweambapo mke wake alijinyosha twaa kakauka kama ukuni; hanapumzi. Weupe wa macho yake na mapovu yaliyomtoka kinywani yalimhakikishia Mzee Kata kuwa Neema kampungia mkono. Harufu kali ya sumu ilihanikiza hewa kumwarifu kuwa Mzee kata kuwa mkewe kafa kwa kutendwa na mkemwenza

Maisha ya Majaliwa yalichukua mkondo mpya baada ya tanzia hii. Mama wa kambo sasa alipata mwanya wa kumhini majaliwa. Kazi zote za nyumbani aliachiwa yeye.Huku Kutu akiachwa huru kucheza. Majaliwa alipewa chakula hapa; wengine wakila biriani yeye alipewa wali wa kawaida. Mavazi yake yaligeuka matambara.Siku zilivyozidi kusonga ndivyo mateso yalivyoongezeka. Mama wa kambo alizidisha wivu wake kwa majaliwa. Hata Majaliwa alipovunja ungo na wachumba kuja kumposa, mama wa kambo aliwafukuzia mbali. Wenine walihimizwa kumposa Kutu. Wachumba waliochachawa kutaka kumuoa majaliwa wakidai kuwa hawamtaki Kutu kwa sababu ya kiburi chake, walinyeshewa matusi, wakahizinika na kujiendea zao.

Siku moja alitokea kijana mmoja makini .alikuja amavalia gwanda jeusi lililojiinamia kwa uchovu. Viatu alivyovaa vilikuwa vimejichokea kwa kupiga lami. Kofia iliokuwa kichwani pake ilitosha kumhakikishia mama wa kambo kuwa huyu alikuwa fakiri. Mama mtu alikubali mara moja posa ya kijana huyu kwa Majaliwa akijua kuwa angeadhibika. Aliamini amemtokomeza Majaliwa ndani ya lindi la ulitima. Mzee Kata naye hakusita kumwoza Majaliwa kwa kiajana huyu maana aliiona hii kama fursa ya pekee ya kumwepusha vitimbi vya mama wa kambo

Majaliwa aliandamana na mume wake hadi Kijiji cha peponi ambako kijana huyu allishi. Wallingia katika nyumba ya msonge ambamo Majaliwa alitarajia kuanza Maisha ya ndoa. Walitayarisha chajio, wakala na kulala.

Asubuhi, Majaliwa aliamshwa na nyimbo za ndege. Alipofunguamacho, alijikuta kalala ndani mya chumba chenye sakafu ya vigae. Ukuta wa chumba hicho ulikuwa wa rangi wa zari. Mapambo ya dhahabu yalitundkwa ukutani. Kumbe kijana aliyemuoa hakuwa maskini kama ilivyodhaniwa! Alikuwa mwana wa mfalme! Na hili lilikuwa kasri hasa! Majaliwa hakueza kuamini! Alikuwa ameamkia Maisha ambayo hakuwahi yawazia.

Alipoingia sebuleni alimpata mama yake mpenzi, akiwa na tabasamu ya milele usoni. Walikumbatiana kwa shauku kuu. Kumbe kijana huyo alikuwa ametumwa na mamake Majaliwa! Mumewe majaliwa alishuhudia kwa umbali. Machozi ya mama mtu na mwanawe yakilovya vifua vyao na kuyeyusha simanzi na kuyeyusha simanzi iliyokuwa imeyaandama Maisha yao. Tangu siku hiyi, watu hawa wallishi kwa raha mstarehe. Hadithi yangu inaishia hapo.

MASWALI

1. Taja na utolee mifano mbinu sita za kimtindo zilizotumiwa katika utungo huu (al.3)
2. Utungo huu unaweza kuainishwa kama ngamo, toa sababu (al.1)
3. Fafanua umuhimu nne wa formula ya kumalizia katika utungo huu (al. 4)
4. Taja shughuli moja ya kijamii katika jamii ya utungo huu (al. 1)
5. Jadili tatizo moja la ukewenza katika utungo huu (al.1)
6. Taja na ufafanue dhima tano ya utungo huu katika jamii yake (al.5)
7. Taja mambo mawili ambayo fanani anaweza kutekeleza ili kuufanya utungo huu uwe wa kuvutia Zaidi (al. 1)
8. Miviga ni nini? (al.1)
9. Taja hasara tatu za miviga (al.3)